Între 23 - 24 iunie 2016, Cluj-Napoca va fi gazda celui mai mare eveniment internațional dedicat clusterelor: **Conferința Clusterelor din Transilvania – Inovare Deschisă.**

Evenimentul își propune să se concentreze asupra importanței inovării deschise în cadrul clusterelor, reunind cercetarea și inovarea cu mediul de afaceri și cetățenii.

Pe parcursul evenimentului, reprezentanții clusterelor din toată Europa, reprezentanții mediului de afaceri, autoritățile publice, instituțiile de cercetare vor avea posibilitatea să participe la prezentări și workshop-uri pe diferite teme și să vadă rezultatele concrete ale impactului inovării deschise și colaborării în diferite ecosisteme. Acest eveniment este, de asemenea, unic prin abordarea inter-sectorială, care acoperă principalele domenii de activitate la nivel european: TIC, eficiența energetică, materialele noi, agricultura, mobilierul, industriile creative ş.a.

Una dintre principalele atracții ale evenimentului va fi sesiunea de matchmaking organizată în timpul conferinței. Prin intermediul platformei B2Match, participanții au posibilitatea de a-și insera profilurile lor, precum și ofertele / cererile de afaceri / de proiecte, în scopul de a-și găsi parteneri. Prin intermediul platformei participanții își pot stabili întâlniri B2B, C2C, B2C, cu scopul de a discuta posibile căi de cooperare.

Cluj-Napoca, orașul gazdă, situat in inima Transilvaniei, este cel mai efervescent oraș românesc, cu o comunitate de afaceri foarte activă, unde tinerii reprezintă 25% din populația activă.

În acest an, **Rețeaua TCI** va sprijini evenimentul, adăugand plus valoare cu expertiza pe care o dețin la nivel internațional și regional.

**Organizator: Consorțiul Clusterelor din Transilvania de Nord**

**Membrii Consorțiului:** Cluster Mobilier Transilvan / [www.mobiliertransilvan.ro](http://www.mobiliertransilvan.ro), AgroTransilvania Cluster / [www.agrocluster.ro](http://www.agrocluster.ro), iTech Transilvania Cluster / <http://itech.aries-transilvania.ro>, TREC – Clusterul de Energie din Transilvania / [www.trec-cluster.ro](http://www.trec-cluster.ro), Cluster Gusturi Transilvane / [www.gusturi-transilvane.ro](http://www.gusturi-transilvane.ro) şi Clusterul LifeStyle din Transilvania / [www.transilvanialifestyle.ro](http://www.transilvanialifestyle.ro).

***Consorțiul Clusterelor din Transilvania de Nord*** *reprezintă peste 260 de entități din domeniul economic, cercetare și inovare și domeniul administrației publice. Companiile reprezentate de aceste clustere au peste 18.000 de angajați și o cifră de afaceri cumulată de peste 1,3 miliarde de euro.*

**Parteneri: Primăria Cluj-Napoca, Consiliul Județean Cluj, Agenția de Dezvoltare Nord-Vest, Enterprise Europe Network, TCI, alții**

**Susținători:** **Ministerul Economiei, Comerţului şi Relaţiilor cu Mediul de Afaceri, Asociația Clusterelor din România – CLUSTERO**